JANUÁR 27.

A szentek között élő Aranyszájú János atyánk ereklyéinek átszállítás

**Hajnali Szolgálaton**

Tropár 8. hang

A te ajkadról tűzlángként su**gár**zó kegyelem \* a földkerekséget megvi**lá**gosította, \* e világra az önzetlenség **kin**cseit hagyta, \* s megmutatta nekünk az alázat **ma**gasztosságát. \* Azért, ó Aranyszájú János atya, ki bennünket i**gé**iddel oktatsz, \* kérjed Krisztus **Is**tent, az Igét, \*’ **hogy** üdvö**zít**se lelkünket!

Dicsőség... most és...

Ki miérettünk szü**let**tél a Szűztől, \* és a keresztet elszen**ved**ted, Jóságos, \* és legyőzted halállal a halált, s föltá**mad**tál, mint Isten, \* ne vesd meg saját ke**zed** alkotását, \* hanem mutasd meg, ó kegyelmes, a te ember**sze**retetedet, \* s fogadd el az érettünk esede**ző** Istenszülőt, \*’ és üdvözítsd a vétkes emberi ne**met**, Üdvözítő!

Az első zsoltárcsoport után kathizma

1. hang. Minta: A te sírodat őrző katonák...

A hitigazságok fénysugarával nagy napként megvilágosítottad a **föl**det, \* Aranyszájú Szent János, ki a tudatlanság sötétségét messze **el**űzted. \* Azért arra kér**lek** téged, \* hogy szabadíts meg engem az örök sö**tét**ség**től**, \*’ és közbenjáró imádságoddal tégy méltóvá az üdvösség vi**lá**gosságára!

Dicsőség... Még egyszer ugyanez

Most és... Istenszülő-ének ugyanarra

Megszülted mag nélkül Krisztust, E**gyet**len! \* Fölfoghatatlan a csoda, hogy miként lehetsz a**nya** és szűz. \* Azért téged Istenszülőnek tisztelünk és magasz**ta**lunk, \* mert te a dicsőség kirá**lyát** szülted. \* Hozzá e**se**dez**zél**, \*’ hogy adjon békességet a világnak és üdvözítse **a** mi lelkünket!

A második zsoltárcsoport után kathizma

4. hang. Minta: Aki önként...

Aranyos és gyö**nyö**rűséges, \* istenes hangú hangszerként kapott téged **Krisz**tus Egyháza, \* isteni szózatú **A**ranyszájú, \* aranyfényt sugárzó, szépen **csi**csergő fecske, \* aranyos köntösbe öl**tö**zött elme, \* a bűn**bá**nat hárfája, \* mentsd meg könyörgéseddel tisztelőidet a kí**sér**tésektől, \*’ magasztalásra mél**tó**, boldog pásztor!

Dicsőség... Még egyszer ugyanez

Most és... Istenszülő-ének ugyanarra

Isten után a te szent párt**fo**gásodhoz \* folyamodom, Istenszülő, én **sze**gény, és kérlek: \* Légy könyörületes irántam, **Tisz**taságos, \* mert fejemet el**le**pik a bűnök, \* félek és rettegek a büntetéstől, szeplőte**len** Nagyasszony, \*’ esedezzél Fiadhoz, hogy mindezektől **meg**szabaduljunk!

Sokirgalmú után ismét kathizma

4. hang. Minta: Elcsodálkozott József...

Isten terve szerint Krisztus nyájának méltó pásztorává lettél, magasztalásra **mél**tó, \* és mint ilyen, szavaid parittyájával a farkasokat elker**get**ted, ó bölcs! \* Gyűlöletük el is távolított, Arany**szá**jú! \* Nagy utat tettél meg **az** Egyházért, \* s így fejezted be életedet, erős**lel**kű! \*’ De ismét visszatértél a császárvároshoz, és sokaknak isteni ajándékokat **osz**togattál.

Dicsőség... Még egyszer ugyanez.

Most és... Istenszülő-ének ugyanarra

Elcsodálkozott **Jó**zsef, \* midőn a természetfölöt**tit** szemlélte, \* és megértette elmé**jé**ben \* a harmatot a gyapjún a te szeplőtelen foganásodban, **Is**tenszülő, \* s a tűzben el nem égő rózsa**bok**rot \* és Áron kivirág**zott** vesszejét! \* S mint jegyesed és őrződ, bizonysá**got** tett, \* s az áldozópapoknak **ezt** kiáltá: \* Gyermeket szül **a** Szűz, \*’ és a szülés után is**mét** szűz marad.

Kánonok

A szent kánonja (Teofanész költeménye):

I. óda. 8. hang. Zengjünk éneket...

A Szentlélek gazdag kincsét helyezted el lelkedben, Aranyszájú János atya, belőle gazdaggá tetted beszédeiddel az Egyházat, s az méltán megünnepli most a te szent visszatérésedet.

Aranyos szavaiddal ékessé tetted az Egyház szent köntösét, melyet Krisztus egykor saját véréből szőtt, s az most méltán megünnepli a te szent visszatérésedet.

A szegletkő Krisztus Egyházának megingathatatlan sziklája, oszlopa és erőssége voltál, reá építetted istenfélelmet hirdető beszédeidet, mint valami köveket, bölcs főpap!

Istenszülő-ének:

Egyetlen, férfit nem ismerő, szeplőtelen, mindenkor szűz Mária, Istenszülő Úrnő, kiválasztott Tisztaság, minden teremtmény különleges Nagyasszonya, te vagy mindnyájunk reménysége!

Istenszülő-ének:

Az Istenről szólva egyszemélyűnek hirdetted az Igét, noha testet öltve kettős természettel tűnt elő a tisztaságos Szűzből, akit szüntelenül áldunk és híven dicsőítünk, istenes Aranyszájú!

Katavászia

A tenger mélységének fenekét \* hajdan a nap sugarai érintették. \* A víz pedig két oldalról falak gyanánt állt sorfalat \* a tengeren gyalogszerrel átkelő népnek, \* mely Istennek tetszően ezt zengte: \* Énekeljük az Urat, \* mert ő dicsőséggel megdicsőült.

III. óda

A szenté. Irmosz:

Senki sem olyan szent, mint a mi Urunk, \* senki sem olyan igazságos, mint a mi Istenünk, \* kit az egész teremtés magasztal. \* Senki sem hasonló hozzád, fölséges Urunk!

Aranyos tanításoddal megaranyoztad az Egyház koszorúját, és gyönyörűségessé tetted annak ékességét beszédeid szépségével, bölcs atya! Azért, miként megérdemled, ez tisztel téged.

Jó illatot áraszt, mint a mező lilioma, a te fáradságod verejtéke, mellyel Isten ügyét szolgáltad, szentéletű atya, mégpedig veszedelmek, szorongások, és távoli földre történt számkivetésed közepette.

A te tanításaid gyümölcsei illatosak, mint a virág, és eszmeileg a bölcsesség istenes mustját csorgatják, Aranyszájú! Most pedig erényes cselekedeteid illatoznak nekünk.

Istenszülő-ének:

Elkülönületlen maradtál, noha értem a Szűzből testet öltöttél, azért két lényeggel rendelkezőnek, két akaratúnak és két tevékenységűnek imádlak téged, Krisztus!

Katavászia:

A tebenned bízók erőssége, Uram, \* szilárdítsd meg az Egyházat, \* melyet [kiontott] drága véreden szereztél!

Konták

1. hang. Minta: Az angyalok kara...

Titokzatos módon örül ma a tisztes **Egy**ház \* drága ereklyéid hazahoza**ta**lának, \* és mint nagy értékű ékszereket veszi őrizetbe a**zo**kat, \* hiszen a te imáid által, Aranyszá**jú** Já**nos**, \*’ állandó kegyelmet szerzel a te ma**gasz**talóidnak.

Ikosz

Cselekedeteim lámpása szomorúvá tesz, Aranyszájú János, és rettegek a te szent sátoroddal való találkozástól. De te magad vezess engem, és irányítsd utamat, adj időt bűnbánatra, legszentebb, mint annak istenes hirdetője, csendesítsd le sokféle szenvedélyem viharát, ragadj ki Beliár csapdájából, juttass végezetül üdvösségre, hogy olyan méltóan magasztalhassam dicsőséges visszatérésedet, mint amilyen illendően tiszteltem előbb elszenderülésedet, **vég**telenül boldog Aranyszájú!

Kathizma

8. hang. Minta: A Bölcsességet és Igét...

A magasságból való bölcsessé**get** megtanultad, \* és a szavaknak Isten**től** nyert kegyelmét \* kipróbált aranyként minden**ki**nek osztottad, \* és a Szentháromság egy**sé**gét hirdetted, \* a kapzsiság vétkét szavaid**dal** célba vetted. \* A császárnőt pedig buzgó**ság**ra intetted. \* Nyájadtól jogtipró módon elraboltak, boldog A**rany**szájú János! \* Esedezzél **Krisz**tus Istenhez, \* hogy adjon bűnbocsá**na**tot azoknak, \*’ kik buzgón ünneplik a te **szent** emlékedet!

Dicsőség... Ugyanez.

Most és... Istenszülő-ének ugyanarra

A Szentháromságnak egyik személyét a természet rendjét meghaladó módon méhedben **fo**gantad, Szent Szűz, \* és csodálatosan, kimondhatatlan módon és felfoghatatla**nul** megszülted őt, \* és az isteni természettel közösségbe kapcsoltad a hajdan számkivetett embe**ri** természetet. \* Azért egybegyűlünk mindnyájan, a te Szülötted **meg**váltottjai, \* a te szava**i**dat követve, \* s miként kötelességünk, boldognak hirdetünk té**ged**, Szeplőtelen, \* és arra kér**jük** Krisztus Istent, \* hogy adjon bűnbocsá**na**tot azoknak, \*’ akik híven dicsőítenek téged, mint ő **az** édesanyját!

IV. óda. Irmosz:

A szenté. Irmosz:

Midőn a megárnyékozott hegytől, \* az egyetlen Istenszülőtől \* megtestesülni szándékoztál, ó Ige, \* a próféta előre látván téged, \* istenfélelemmel dicsőíté a te erődet.

Új Ábrahámmá lettél, szent főpap, életedet második Izsákként feláldoztad, és titokzatos, egészen elégő áldozatként tetted a lelkiismeret tüzére.

Jákobot követted, Isten ihlette, a cselekvő élet égbe vezető létrájává lettél, s a te Istenre irányuló gondolataid alapját szívedbe helyezted el.

A nyelv titokzatos vesszejével tártad fel a Szentírás minden mélységét, háromszorosan boldog, és Mózesként átvezetted rajta az embereket a hit megismerésére.

Istenszülő-ének:

Üdvözlégy, mindenek üdvösségének kincsesháza! Üdvözlégy gyógyulások szellemi forrása! Üdvözlégy szent hegy, melyet a próféta előrelátott! Üdvözlégy Istenszülő!

Katavászia

Krisztus, a te jóságod beborította az egeket, \* mert szeplőtelen Anyád tisztaságos méhéből \* mint szentélyed frigyszekrényéből léptél elő, \* és karon ülő kisdedként dicsőséged templomában jelentél meg, \* s mindenek betelének a te dicséreteddel.

V. óda. Irmosz:

A szenté. Uram, ki a tudatlanság éjszakájából...

Szent köntösödet felékesítetted küzdelmes bajvívással, s így főpapságodat ragyogóvá tetted, Aranyszájú!

A bajnoki küzdelmet nemesen megvívtad, elhagyatott városokban, számkivetésben élve, szent titkok beavatottja!

Szavaid villámával a világ fölött való dolgok ismeretét mennydörögted nekünk, a hitágazatok harmatát szórtad reánk, kimondhatatlan titkok beavatottja!

Istenszülő-ének:

Sérülés nélkül szülted meg mag nélkül fogant fiadat, Istenanya! Te vagy az egyetlen, aki szűzen hordozod karon ülő gyermekedet!

Katavászia

Izaiás jelképileg látta Istent \* a magas trónon, a dicsőség angyalaitól környezve, \* és fölkiáltott: Ó, én halandó! \* Előre láttam a megtestesülendő Istent, \* a soha le nem nyugvó világosságnak \* és a békességnek Uralkodóját!

VI. óda. Irmosz:

A szenté. Miként a prófétát megmentetted...

Miként a bánya mélyéről előhozzák az aranyat, te is előhoztad lelkedből a színarany hitágazatokat s azokat drága kincsként nekünk adtad, tanításod vagyonát reánk hagytad, ó bölcs!

A nép megünnepli a te legszentebb emléknapodat, Aranyszájú, és dicsőíti az Urat, aki téged kiválasztott és örök hajlékába fogadott.

Habár halottként sírban fekszel, mégis benne élsz a világban, Aranyszájú, hirdeted a bűnbánatot, írod a bűnbocsánatot, kezességet vállalsz a buzgón bánkódókért.

Istenszülő-ének:

Istenként és Úrként imádjuk azt, aki a Szűz karján az Atya kebelén ül, aki testet öltött és változatlan maradt.

Katavászia

Látván az aggastyán saját szemeivel az Üdvözítőt, \* kit Isten küldött a népeknek, fölkiáltott: \* Krisztusom, én Istenem!

Konták

6. hang. Minta: Az érettünk való üdvözítő...

A mennyekből isteni ke**gyel**met nyertél, \* s ajkaiddal mindenkit **ar**ra oktatsz, \* hogy a Szentháromságban egy Is**tent** imádjuk, \* ó, szerfölött boldog Arany**szá**jú Szent János! \* Méltán magasztalunk **a**zért téged, \* hiszen te vagy az **a** tanító, \*’ aki az isteni dolgokat ve**lünk** megértteti.

Ikosz

Térdet hajtok a mindenség Alkotójának, \* kezemet kitárom az öröktől fogva lévő Ige felé, \* a beszéd kegyelmi ajándékáért esedezem, \* hogy magasztalhassam a szentéletűt, akit ő felmagasztalt. \* Hiszen azt mondja a prófétának az Örökkévaló: \* Megdicsőítem az engem híven dicsőítőket. \* Aki egykor Sámuelt fölemelte, \* az most a főpapot dicsőítette meg, \* mert a reá bízott talentummal jól sáfárkodott \* és az Uralkodó előtt jól leszámolt. \* Ezért magasztalta fel őt ennyire a minden lény fölötti. \* Azt a kegyelmet kérem én, a méltatlan, \* hogy elnyerhessem az ő szókészségét, \* és buzgón magasztalhassam őt, \* mert ő a földkerekség tanítója, \* aki az **is**teni dolgokat velünk megértteti.

VII. óda. Irmosz:

A szenté. Áldott vagy te, Urunk, atyáink Istene...

Isten pontos hírnöke voltál, a világ bűnöseinek közös pártfogójává lettél, bűnbánatra vezetve őket, szentéletű!

Aranyként hevültél a veszedelmek kemencéjében, de nem égtél el, nem hamvadtál el, a próbát kiállottad, és szenvedéseidben a legtisztább aranynak bizonyultál, szent főpap!

Nem ingadoztál, nem vonakodtál a küzdelemtől, nem maradtál szégyenben a hatalmasok előtt, nem adtál helyet a jogtalanságnak az igazság rovására, szentéletű atya! Bizonyságod erre az özvegyasszony földje.

Istenszülő-ének:

Üdvözlégy, könnyű felhő! Üdvözlégy kapu, melyen csak a mi Istenünk ment keresztül! Üdvözlégy Istenszülő, mert tőled mag nélkül, sérülést nem okozva, a Fiú született, elváltozás nélkül.

Katavászia

Néked, Isten-Ige, ki az Istent magasztaló ifjakat \* a tüzes kemencében harmattal hűsítéd, \* és ki a Szűz szeplőtelen méhében lakoztál, \* áhítattal énekeljük: \* Áldott a mi atyáinknak Istene!

VIII. óda. Irmosz:

A szenté. Az Istent magasztaló ifjak...

A te Istent magasztaló nyelved aranyharsonaként zengett az égből a világba, s az eltévelyedést elkergette, Urunk főpapja!

Kimondhatatlan titkok papja, égi titkok sáfára, a Szentháromság élharcosa, ne szűnjél meg esedezni a te nyájad üdvösségéért!

Szentéletű főpap, ki a Szentháromságot imádod és az angyalok karában tartózkodsz, ne szűnjél meg esedezni a te szolgáid üdvösségéért!

Istenszülő-ének:

A természet rendjét meghaladó módon méhedben fogantál és sarjadzottad a meg nem művelt szőlőtőkét. Azért méltán hangoztatjuk neked mindnyájan az üdvözlégyet.

Katavászia

A kiállhatatlan tűzben egyesültek \* az istenfélelemben kiváló ifjak, \* de a lángok között sértetlenül maradva \* hangoztatták az istenes éneket: \* Áldjátok az Urat, minden művei, \* és magasztaljátok őt mindörökké!

IX. óda. Irmosz:

A szenté. Ki a törvényszerző Mózesnek...

Második aranyfolyóként tűntél fel, nagyon aranyos atyánk! A te aranyos ajkad és a te édes nyelved a hitágazatok tengerét árasztják, és az eltikkadt lelkeket megöntözik.

A Szentírás átjárhatatlan tengerét járhatóvá és hajózhatóvá tetted a világ számára, kifeszítetted a tanítás vitorláját, és viharmentes ismeretre serkentetted az elmét.

A kiapadhatatlan forrás vizéből merítettél, s hitágazatok folyamát árasztottad az Egyházra, melyből mi szomjazók, mindnyájan merítünk aranyos folyású vizet, Aranyszájú!

Istenszülő-ének:

Égő és el nem hamvadó bokrot látott egykor Mózes. A te Istent magába záró méhed előképe volt ez, Szűz Istenanya, mely befogadta a szeplőtelen tüzet.

Katavászia

A törvényben mint árnyékban és betűben \* lássuk meg az előképet, ó hívek: \* az anyaméhet megnyitó fiúgyermek \* Istennek szenteltetett. \* Azért az elsőszülött Igét, \* a kezdet nélküli Atyának Fiát, \* az érintetlen Anya elsőszülött Fiát, magasztaljuk.

Fényének

Aranyszájú atyánké

Örvendj, minden városon uralkodó város, mert jó pásztorodnak, a főpásztornak földi sátrát kapod meg ma, a mézet csepegtető Aranyszájúét, aki téged és az egész világot serkentette és megmentette. **Kö**szöntsd szent dalokkal!

Istenszülőé

Fenséges a te oltalmad, Istentől felékesített Mária, és megrendítő a dicsőséged az egész földön, Istenszülő! Veled dicsekszünk, téged állítunk közbenjárónkként Fiad és Teremtőd elé, hogy **szün**telen imádságod révén mindnyájan üdvözüljünk.

Dicséreti sztihirák

4. hang. Minta: Jelül rendelted...

Szent tanításodat árasztva, teljesen bölcs Arany**szá**jú János, \* aranynál ragyogóbb kincsekkel **gaz**dagítod \* az arra rászoru**lók** lelkét. \* A szenvedélyek homályát **el**oszlatod, \* és a kapzsiság keserves vi**ha**rát. \* Illő módon ma**gasz**talunk téged, \* és tiszteljük ránk **ma**radt hamvadat, \*’ mint megszen**te**lődés forrását.

Elszakítottak nyájadtól **jog**talanul, \* keserves üldöztetést és száműze**tést** szenvedtél, \* és közben a boldog befejezésre méltó**vá** lettél. \* Mint nemes bajvívó, legyőzted a fondor**la**tos gonoszt, \* és Krisztus győzelmi koszorúval koszorúzott meg **té**ged, \* ó A**rany**szájú János, \*’ a mi lel**künk** közbenjárója!

Magasztaljuk ma a **tűz**oszlopot, \* a hittanítás vizétől á**ra**dó folyót, \* az isteni tanítás égi **el**méjét, \* az egészen a**ra**nyos ajkat, \* bűnösök védelme**ző**jét, \* a bűnbánat isteni ihleté**sű** hirdetőjét, \* a messze fényt sugár**zó** világítót, \* a mennyei **em**bert, \*’ a **bol**dog Aranyszájút!

Királyi ékszerként fogadta a te e**rek**lyéidet \* a császárváros, ó **A**ranyszájú, \* ezzel dicsekszik, s büszkélkedik beszé**de**iddel, \* elapadhatatlan kegyelmi ajándékaidból való istenes részesedésre és ör**ven**dezésre \* összegyűjti a földkerekséget, és így hangos szóval é**nek**li: \* Végtelen **jó**ságú Jézus, \*’ te vagy szol**gá**id dicsősége!

Dicsőség... 4. hang

A**rany**szájú atya! \* Mint az Édenből titokzatosan eredő, Isten buzogtatta folyó, négy ág**ra** szakadván, \* az egész földet bejártad beszé**de**iddel, \* színarany tanításoddal megöntöztél min**den** hívőt, \* szent földi maradványaidnak visszatérése napját világosan beleír**tad** életünkbe, \* és azért esede**zel**, János, \*’ hogy üdvözüljön ma**gasz**talóid lelke.

Most és... Istenszülő-ének

Minden veszélytől őrizd **meg** szolgáidat, \* áldott **Is**tenszülő, \* hogy mint lelkünk **re**ményét, \*’ **té**ged dicsőítsünk!

**Nagy dicsőítés**

Tropár 8. hang

A te ajkadról tűzlángként su**gár**zó kegyelem \* a földkerekséget megvi**lá**gosította, \* e világra az önzetlenség **kin**cseit hagyta, \* s megmutatta nekünk az alázat **ma**gasztosságát. \* Azért, ó Aranyszájú János atya, ki bennünket i**gé**iddel oktatsz, \* kérjed Krisztus **Is**tent, az Igét, \*’ **hogy** üdvö**zít**se lelkünket!

Dicsőség... most és...

Ki miérettünk szü**let**tél a Szűztől, \* és a keresztet elszen**ved**ted, Jóságos, \* és legyőzted halállal a halált, s föltá**mad**tál, mint Isten, \* ne vesd meg saját ke**zed** alkotását, \* hanem mutasd meg, ó kegyelmes, a te ember**sze**retetedet, \* s fogadd el az érettünk esede**ző** Istenszülőt, \*’ és üdvözítsd a vétkes emberi ne**met**, Üdvözítő!